ฟ้าลั่นจูเนียร์ อันดับขยับ จิมมี่ เล็งดันเขย่าบัลลังก์โลก
เจ้าแชมป์ ฟ้าลั่นจูเนียร์ เรือไวกิ้ง ขยับขึ้นอันดับ 10 รุ่นจูเนียร์ฟลายเวท มีคิวขึ้นชกชิงแชมป์แพนแปซิฟิกกับ ริชาร์ด โรซาเลส นักชกฟิลิปปินส์ พุธ 22 ส.ค. ที่บ้านรติรัตน์ ลาดปลาดุก-คลองตาชม ดร.จิมมี่ เอกรัฐ ไชยโชติช่วง ตั้งเป้าชิงเบอร์ 1 รอโอกาสเขย่าบัลลังก์โลก IBF กับผู้ชนะระหว่าง เฟลิกซ์ อัลวาราโด ที่จะได้สิทธิ์ขึ้นชิงแชมป์โลกที่ว่างกับ แรนดี พีทาโคลิน 21 ต.ค. ที่เมืองเมลเบิร์น ประเทศออสเตรเลีย,นายสมพงษ์ อัชฌานุเคราะห์ ผู้แทน IBF ประจำประเทศไทย เผยว่า สหพันธ์มวยนานาชาติ (IBF) ได้พิจารณาอันดับโลกรุ่นจูเนียร์ฟลายเวทเดือนล่าสุด ปรากฏว่า เจ้าแชมป์ ฟ้าลั่นจูเนียร์ เรือไวกิ้ง ขยับขึ้นมาอยู่ในอันดับ 10 เรียบร้อยแล้ว โดยก่อนหน้านั้น คณะกรรมการบริหารสถาบันยังอนุมัติให้เฟลิกซ์ อัลวาราโด รองอันดับ 1 ชาวนิการากัว ชิงแชมป์โลกที่ว่างกับแรนดี พีทาโคลิน รองอันดับ 3 ชาวฟิลิปปินส์ ในวัน 21 ต.ค. ที่ประเทศออสเตรเลีย หลังจากที่เอ็ดกี บัลเลอร์ อดีตแชมป์โลกชาวแอฟริกาใต้ ได้ประกาศขอสละตำแหน่งเนื่องจากไม่ต้องการชกป้องกันไฟต์บังคับกับอัลวาราโดตามกำหนด,ทางด้าน ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ โปรโมชั่น เผยว่า พล.ต.ท.ดร.กรีรินทร์ อินทร์แก้ว และ เจ้าสัวไวกิ้ง นายปิยะ โรจนเพียรสถิต ประธานบริษัทปุ๋ยไข่มุกตราเรือไวกิ้ง วางแผนผลักดัน ฟ้าลั่นจูเนียร์ เรือไวกิ้ง ขึ้นชิงแชมป์โลกที่ว่าง IBF รุ่นจูเนียร์ฟลายเวทอีกครั้ง และวางคิวให้ขึ้นชกชิงแชมป์แพนแปซิฟิกรุ่นจูเนียร์ฟลายเวท กับริชาร์ด โรซาเลส เจ้าเสือร้ายแดนตากาล็อก นำรายการ ศึกกำปั้นสะท้านโลก บ้านรติรัตน์ โดยมีนายสุพจน์ ปัญญาเทพ ประธานจัดการแข่งขัน ที่โครงการบ้านรติรัตน์ ลาดปลาดุก-คลองตาชม อ.ไทรน้อย จ.นนทบุรี ไทยรัฐทีวีช่อง 32 ถ่ายทอดสดเวลา 16.00-18.00 น.,หลังจากอันดับขยับสูงขึ้นทีมงานผู้สนับสนุนเดินหน้าผลักดัน ฟ้าลั่นจูเนียร์ อีกหนึ่งความหวังในสังกัดชกชิงแชมป์แพนแปซิฟิกกับโรซาเลส นักชก อันตรายจากฟิลิปปินส์ ซึ่งถือเป็นไฟต์สำคัญ ถ้า ผ่านได้อันดับโลกก็จะขยับสูงขึ้นไปอีก และจะรอลุ้นโอกาสชกชิงรองแชมป์โลกอันดับ 1 หลังจากอัลวาราโดชกชิงแชมป์โลกที่ว่างกับพีทาโคลิน เพื่อสร้างประวัติศาสตร์แชมป์โลกพ่อลูกคู่แรกของเมืองไทย
เจ้าแชมป์ ฟ้าลั่นจูเนียร์ เรือไวกิ้ง ขยับขึ้นอันดับ 10 รุ่นจูเนียร์ฟลายเวท ด้าน ดร.จิมมี่ ตั้งเป้าชิงเบอร์ 1 รอโอกาสเขย่าบัลลังก์โลก IBF 
สมพงษ์ อัชฌานุเคราะห์,สหพันธ์มวยนานาชาติ,ฟ้าลั่นจูเนียร์ ศักดิ์กรีรินทร์,เอกรัฐ ไชยโชติช่วง,ดร.จิมมี่